Invalid (film)

Invalid je slovenská komédia s prvkami čierneho humoru z roku 2023 režiséra Jonáša Karáska. Vo filme sa v hlavných úlohách objaví nervný opravár Lacko (Gregor Hološka) a jeho rómsky priateľ Gabo (Zdeněk Godla). Na Slovensku mal film premiéru vo februári 2023. Dej filmu je rozprávaný retrospektívne.

 Dej 
Nevrlý kutil Laco príde kvôli partii mafiánov o všetko. Teraz je pripútaný na invalidný vozík a jeho život ide dolu vodou. A je to práve jeho nový priateľ Gabo, miestny Róm, ktorý pomáha Lacovi vidieť veci z inej perspektívy. Nakoniec sa rozčúlený Lacko rozhodne pomstiť svojim nepriateľom.

 Fakty a zaujímavosti 
 Rytmus s Igorom Kmeťom ml. nahrali k filmu rómsku verziu piesne Úsmev od skupiny Modus.
 Natáčalo sa v Bratislave (konkrétne Rača, Rendez, Dúbravka, Staré Mestotaktiež v Slovenskom národnom múzeu, Detskom múzeuSNM, kníhkupectve Artforum, DPOH a na Ministerstve dopravy Slovenskej republiky), v Trnave (časti mesta pri Evanjelickom kostoleexteriéry múzea) a v rómskej osade Jegenyes pri Tomášikove.
 Záverečná scéna vznikla v Divadle P. O. Hviezdoslava.
 Za rok 2023 sa film stal štvrtým najzárobkovejším filmom na Slovensku.
 Dej filmu sa odohráva koncom 90. rokov minulého storočia.
 Ide o v poradí o štvrtý celovečerný film režiséra Jonáša Karáska. Za svoju kariéru stihol nakrútiť filmy: Kandidát (2013), DOGG (2017) a Amnestie (2019).
 V poslednej scéne filmu zaznie pieseň „V dolinách“ v podaní Karola Duchoňa.
 Keď príde Laco prvýkrát do Pražákovej videopožičovne, hrá pieseň „Džíny“ od Lucie Vondráčkovej.
 Čierna komédia je inšpirovaná dvomi skutočnými udalosťami, o ktorých sa dozvedel Tomáš Dušička.
 „Každý jeden človek, s ktorým som si po premiére podával ruku, mi ďakoval za zážitok. Je to pre mňa nádej, že ľudia sa chcú baviť a smiať. Že takéto filmy budú vznikať, pretože diváci si ich vedia užívať. Bol som užasnutý a obávam sa, že bude veľmi ťažké dosahovať takúto métu v ďalších filmoch“, vyhlásil scenárista filmu Tomáš Dušička.
 Film sa nakrúcal necelý mesiac (24 dní) a to obdivuhodných 15 až 16 hodín denne.
 Scenárista filmu je bratom rapera Majka Spirita. Ten si vo filme zahral menšiu rolu člena zásahovej jednotky. Spirit súhlasil že bude hrať v komédii iba v tom prípade, že jeho postava nezomrie.
 Filmový štáb (bez hercov) sa skladal z tímu 60 ľudí.
 Jednou s komplikácii pri natáčaní bol aj Covid-19, ktorý sa musel rýchlo eliminovať. Hrozilo, že ak by sa prerušilo natáčanie, producenti by film nedokázali pokryť.
 Režisér sa pre tento film inšpiroval rukopisom francúzskeho režiséra Jean-Pierre Jeuneta a srbského Emir Kusturica.
 Na Slovensku dokázal film za päť dní prilákať do kín viac ako 24 tisíc divákov.
 V Česku mal film premiéru až 20. apríla 2023.
 Tomáš Hudák si kvôli filmu nechal pol roka rásť vlasy.
 Film vyšiel aj v osemdesiatosem stranovej komiksovej verzii, ktorej výtvarníkom bol Slavomír Jakab.
 Okrem Slovenska a Česka bol film uvedený aj do Poľska či Francúzska.
 Na filme spolupracovala ja kostymérka Zuzana Krejzková.https://www.cinemart.sk/wp-content/uploads/2022/12/Invalid_A3.pdf
 Filmový štáb spolupracoval s kaskadérskou partiu Slovak Action Company, ktorá bola na všetky veci ako padanie z vozíka, spúšťanie na lanách alebo na akčné bitky dôsledne pripravená.
 Vo filme môžeme vidieť ukážku z dobrodružnej indiánky Winnetou.
 Aby dokázal v postprodukcii český herec Zdeněk Godla nahovoriť svoju postavu musel sa zdokonaliť v slovenčine.
 O úchvatné zábery sa postaral kameraman Tomáš Juríček.
 Vo filme si zahrali aj praví trnavskí obvodní policajti.
 Vo filme zomrelo celkom 12 postáv.
 Na základe svojej popularity si film dokázal zatiaľ zarobiť okolo pól milióna eur.
 Gregor Hološka sa do svojej úlohy údržbára Laca natoľko vžil, že počas prestávok pri natáčaní filmu opravil 3 ohrievače, jeden telefón, malé rádio a prevodovku na dodávke osvetľovačov.
 V stredu 18. januára o 18. hodine v kine Rača (Nemeckom kultúrnom dome) v Bratislave sa koná za účastnosti štábu a hercov predpremiéra filmu.
 Film sa vysiela v kinách: Cinemax, Cinema City, FK Nostalgia, Kino mladosť, Kino Lumiére, Artkino Za zrkadlom, Kino Film Europe a iných.
 Počet návštevníkov, ktorí si za necelý mesiac od premiéry pozreli Invalida, aktuálne prekročil číslo sto tisíc.
 V šou Trochu inak s Adelou, debatovala Adela Vincezová so Zdeňkom Godlom o chystanom filmovom projekte.
 Aby nedošlo k prípadnému úrazu, tak sa pyrotechnici museli o všetky zbrane počas natáčania dôkladne starať.
 Filmári si pomáhali kombináciou prakticky všetkých druhov digitálnych trikovod 3D modelov až po obrovské, niekoľkometrové LED panely nahrádzajúce klasické postupy so zeleným či modrým plátnom. Táto technológia doposiaľ nebola v slovenskom filme využitá.
 Vo filme zaznejú aj tieto piesne: „One Way Ticket“, „S nohami na stole“, „Carmen“, „Hallelujah“, „Tozmemi“, „Pieseň o rodnej zemi“, „Do It“ a úvodná pieseň z filmu Vinnetou (1963).
 V čase 35:22 môžeme zbadať na dochádzkovej tabuli mená tvorcou ako Jonáš Karásek, Tomáš Dušička, Andrea Štrbová, Patrik Vrbovský či Gregor Hološka.
 Za celú dobu prišlo do kín na film približne 200 tisíc divákov.
 Od 26. júla je film dostupný aj na streamovacej službe Netflix.
 Prvá verzia scenára k „Invalidovi“ bola napísaná za šesť dní.
 Najťažšie pre filmárov bolo natočenie scény „bitka o múzeum“.
 Postava Ladislava Hundera sa narodila 11. februára 1953 a jeho manželka Zdena 23. septembra 1954. Obaja majú trvalé bydlisko Žilinská 474, 068 01 Medzilaborce.
 V detskej izbe má Marek polepené plagáty skupín ako New Kids, Geier Sturzflug alebo Queen.
 Vo filme boli použité autá: BMW 5 [E12], Ford Escort MkVI, Mercedes-Benz [W123], Mercedes-Benz 190 [W201], Mercedes-Benz SEC [C126], Polski Fiat 126, SAAB 99, Škoda Favorit, Škoda Felicia, Škoda Forman, Volkswagen Golf III [Typ 1H], Volkswagen Golf Cabriolet I [Typ 17] a Volkswagen unknown T3 [Typ 2].
 Pre film boli vyrobené vlastné fľaše pivaPriemer.
 Na základe filmu tvorcovia zvažujú nakrútenie osemdielnej TV mini-série.https://www.forbes.sk/kinohit-invalid-hlasi-navrat-pripravujeme-osemdielnu-miniseriu-hovori-producent-hecko/
 Film získal 13 nominácii (z čoho 7 aj vyhral) na cenu Slnko v sieti, ktorej odovzdávanie sa konala v piatok 26. apríla.
 Predstaviteľ hlavnej úlohy Gregor Hološka musel pred natáčaním trénovať jazdu na invalidnom vozíku.
 Exteriér múzea vo filme je v skutočnosti budova policajnej stanice v Trnave.

 Chyby a nezrovnalosti vo filme 
Vo filme je niekoľko chýb. Tento zoznam nie je kompletný, medzi chyby patria napríklad:
 V istom zábere môžeme zbadať auto s ŠPZkou, ktorá rozhodne nepatrila do 90. rokov.
 Ako to, že vo videopožičovni môžeme zbadať v pozadí VHS obaly filmov Harry Potter a Kameň mudrcov (2001) a Doba ľadová (2002), ktoré predsa v deväťdesiatych rokoch ešte neboli.
 V scéne v osade sa Lacovi zapichne do nohy nôž ostrým smerom od seba. Ten si ho z nohy vytiahne, ale drží ho ostrím smerom k sebe.
 Film sa odohráva v 90. rokoch 20. storočia, avšak na policajnej stanici je možné vidieť v čase 01:40:00 (na dobovom CRT monitore), že v PC je nainštalovaný operačný systém Windows 10, ktorý bol vydaný až v roku 2015.
 V jednej scéne môžeme vidieť ako na invalidnom vozíku nesedí Gregor Hološka ale figurína.
 Keď Laco a starosta Kot padajú zo štyroch metrov do vitríny môžeme vidieť ako oboch hercov zastupujú kaskadéri.

 Referencie 

 Externé odkazy 




 Invalid v rádiu RTVS
 Invalid na SFÚ

Kategória:Filmy z 2023
Kategória:Filmy podľa názvu
Kategória:Kultové filmy
Kategória:Slovenské filmy
Kategória:Slovenské filmové komédie
Kategória:Filmy ocenené Slnkom v sieti